पाएं अपने शहर की ताज़ा ख़बरें और फ्री ई-पेपरडाउनलोड करें
राजधानी रांची में रेमडेसिविर की कालाबाजारी धड़ल्ले से हाे रही है। पुलिस ने मंगलवार काे भी बिरसा चाैक पर हवाई नगर राेड नंबर-2 निवासी दाे युवकाें काे गिरफ्तार कर छह रेमडेसिविर इंजेक्शन बरामद किया है। दाेनाें ने इसके लिए 75 हजार में साैदा तय किया था। गिरफ्तार युवकाें ने बताया कि वह इसे काेलकाता से लाया था।
दरअसल एक जरूरतमंद व्यक्ति ने उन दाेनाें से रेमडेसिविर के लिए संपर्क किया था। इसका दाम ज्यादा बताने पर उसने एसएसपी से संपर्क साधा। एसएसपी ने इंस्पेक्टर ममता कुमारी काे बिरसा चाैक भेजा। जब इंस्पेक्टर वहां पहुंची ताे अभिषेक कुमार कार में बैठकर ग्राहक का इंतजार कर रहा था। उसके साथ बाइक पर गुलशन कुमार उर्फ अमन भी था। पुलिस ने दाेनाें काे गिरफ्तार कर लिया।
सीआईडी कर रही कालाबाजारी की जांच
इससे पहले 28 अप्रैल काे भी पुलिस ने कांके राेड से एक व्यक्ति काे गिरफ्तार किया था। उससे पांच रेमडेसिविर बरामद हुए थे, जिसका उसने 1.10 लाख रुपए में साैदा तय किया था। औषधि निरीक्षक के बयान पर उसके खिलाफ काेतवाली थाने में केस दर्ज किया गया था। इसके बाद हाईकाेर्ट के आदेश पर इस केस काे सीआईडी ने टेकओवर कर लिया था। फिलहाल सीआईडी मामले की जांच कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn